ผมทานยาเพรดนิโซโลน ผลข้างเคียงของยาทำให้นิ้วล็อคหรือป่าวครับเป็นบ่อยมากครับ
สวัสดีค่ะ นิ้วล็อคเป็นภาวะที่นิ้วมีการล็อคเมื่องอนิ้ว หลังจากนั้นจะไม่สามารถกลับมาเหยียดตรงได้ง่าย เกิดจากการอักเสบหนาตัวของปลอกเอ็นกล้ามเนื้อที่นิ้ว ทำให้เอ็นและกล้ามเนื้อที่อยู่ภายในไม่สามารถยืดหดได้ตามปกติสาเหตุหลักๆเช่นการถือหรือแบกของนาน โรคข้ออักเสบรูมาตอยด์ โรคเกาต์ เบาหวาน มีการกดทับของเส้นประสาทที่ข้อมือ การใช้ยาเพรดนิโซโลนซึ่งเป็นยาสเตียรอยด์นั้น ไม่ได้มีรายงานว่าทำให้เกิดนิ้วล็อกได้โดยตรงวิธีรักษาอาการนิ้วล็อคนั้นมีหลายวิธีขึ้นอยู่กับระดับความรุนแรงของอาการที่เกิดขึ้น ซึ่งมีหลายแบบเช่นการทำกายภาพบำบัด ออกกำลังกายยืดเส้นที่บริเวณนิ้วเบาๆ นอกจากนี้ การแช่น้ำอุ่นก็บรรเทาอาการให้ทุเลาลง หรือรับประทานยาแก้ปวด ยาแก้อักเสบเพื่อช่วยบรรเทาอาการ แต่หากเป็นมาก กินยาหรือปรับพฤติกรรมแล้วไม่ดีขึ้น ควรไปพบแพทย์เพื่อตรวจเพิ่มเติมต่อไป